**טופס הצהרה על מקוריות עבודת הסמינר**

**תואר שני - פסיכולוגיה חברתית**

עבודה סמינריונית באוניברסיטה נועדה לאפשר לסטודנטים ולסטודנטיות בשלב לימודים מתקדם ליישם את הידע והמיומנות שנרכשו עד כה. בעבודה זו צריכים לבוא לכדי ביטוי מגוון כישורים אקדמיים, כגון יכולת קריאה והבנה של טקסטים מדעיים, אינטגרציה של סוגי ידע שונים, חשיבה ביקורתית, כושר תכנון מחקר וביצועו, וכתיבה מדעית רהוטה.

העבודה הסמינריונית חייבת להיות ברובה המכריע **יצירה מקורית** של הסטודנט או הסטודנטית. כדי להבחין בין תרומתכם לבין התרומה של אחרים, וכדי למנוע פגיעה בקניין הרוחני של כותבים או כותבות שעליהם מסתמכת העבודה, חייבים להקפיד על ציון המקורות שעליהם הסתמכתם. במילים אחרות, יש להצהיר מה המקור של כל אמירה או ידע שנלקח מאחרים, ובכלל זה: ציטוטים ישירים של אמירות או ממצאים, רעיונות, דעות, ופרשנויות של אנשים אחרים. סטייה מכללי הציטוט, לא כל שכן נטילה ללא ציון ראוי של חלקי עבודה או עבודה שלמה של כותב/ת אחר/ת, מתפרשת לחומרה כניסיון להציג דברי אחרים כדברי הסטודנט/ית והיא בבחינת עבירה חמורה על כללי האתיקה המדעית.

כמו כן, כל שימוש בטקסט שנכתב על ידי גורם מסייע, בין אם אנושי ובין אם טכנולוגי, יחשב כהעתקה וכעבירה חמורה. יכולת ההבחנה בין שימוש מושכל בכלים העומדים לרשותנו לבין העתקה היא הבסיס ליושרה אקדמית ואנושית.

**כדי למנוע אי הבנה בנדון אנו מבקשים ממך לחתום על ההצהרה הבאה:**

אני \_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_מצהיר או מצהירה כי העבודה הסמינריונית המצורפת בזאת היא פרי יצירתי המקורית ונכתבה לפי כללי הציטוט המקובלים באקדמיה. כמו כן, אני מצהיר / מצהירה כי ידוע לי שהגשת עבודה אשר חלקים רבים ו/או משמעותיים ו/או מהותיים בה הועתקו מעבודה אחרת ו/ או מגורם אחר היא עבירה וכי אם יתגלה כי עברתי עבירה זו, תוגש נגדי תלונה על כך לוועדת המשמעת של האוניברסיטה הפתוחה.

תאריך:\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הצהרת שימוש בכלי בינה מלאכותית**

דגשים כלליים לשימוש נכון בבינה מלאכותית:

1. **חל איסור על שימוש בתשובה שמספקת הבינה מלאכותית כלשונה.**
2. **אין להסתמך על תוכן שיצרה הבינה המלאכותית ללא בקרה.**
3. **יש לקרוא כל מאמר שמצוטט בעבודה ולא להסתמך על סיכום של בינה מלאכותית.**
4. **יש לוודא שהתוכן שיצרה הבינה המלאכותית תקין ומבוסס.**

אני מתחייב/ת כי:

❏ בכתיבת עבודה זו לא עשיתי שום שימוש בכלי בינה מלאכותית.

❏ בכתיבת עבודה זו עשיתי שימוש בכלי בינה מלאכותית, תוך שמירה על סטנדרטיים מקצועיים ואתיים. האחריות על תוכן העבודה, כולל המקורות שמצוטטים בה והמסקנות שמוצגות בה, היא שלי בלבד.

תאריך:\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_